**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  31 – 1 – 2017

 **ΑΜΑΡΟΥΣΙΟΥ Αρ. Πρ.:** 52

**Ταχ. Δ/νση:** Κηφισίας 211

**Τ. Κ.** 15124 Μαρούσι

**Τηλ.:** 210 8020697

**Fax:** 210 8028620

**Πληροφ.: Πολυχρονιάδης Δ. (6945394406)**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousisou.gr**](http://www.syllogosekpaideutikonpeamarousisou.gr/)

**Π Ρ Ο Σ Κ Λ Η Σ Η**

**Το Δ. Σ. του Συλλόγου Εκπ/κών Π. Ε. Αμαρουσίου διοργανώνει παρακολούθηση θεατρικής παράστασης με επιδοτούμενο εισιτήριο για τα μέλη του Συλλόγου (η τιμή του εισιτηρίου που μας έδωσε το θέατρο είναι 10 ευρώ ανά άτομο και ο σύλλογος θα καταβάλει 5 ευρώ επιδότηση για κάθε εισιτήριο μέλους του Συλλόγου). Η θεατρική παράσταση « Για όνομα », παίζεται στο θέατρο ΑΛΙΚΗ (Αμερικής 4, Αθήνα), την Παρασκευή 10 – 2 – 2017 στις 21:00.**

**Δηλώσεις συμμετοχής στο τηλέφωνο: 6944531901 (Λελεδάκη Ρούλα) μέχρι την ΤΕΤΑΡΤΗ 8 – 2 – 2017, αλλά και στα υπόλοιπα μέλη του Δ. Σ.** **(η επιβάρυνση για τους συμμετέχοντες είναι 5 ευρώ κατά άτομο που πρέπει να προκαταβληθούν στα μέλη του Δ. Σ.** εφόσον δηλωθεί συμμετοχή, ώστε να αγοραστούν τα εισιτήρια μία ημέρα νωρίτερα σύμφωνα με τη συμφωνία που έχει κλειστεί με το θέατρο).

**Η θεατρική παράσταση θα παιχτεί για τα μέλη του Συλλόγου μας την Παρασκευή 10 Φεβρουαρίου στις 21:00**

**Ώρα προσέλευσης στο θέατρο 20:45 (αυστηρά) για να τακτοποιηθούμε στις θέσεις των θεατών.**

 **Παραθέτουμε λίγα λόγια για το έργο:**

**«ΓΙΑ ΟΝΟΜΑ...»**

**Των Matthieu Delaporte & Alexandre de la Patellière**

**Η πολυσυζητημένη σύγχρονη κωμωδία των Mathieu Delaporte και Alexandre de la Patellière «ΓΙΑ ΟΝΟΜΑ...» που χειροκρότησαν περισσότεροι από 100.000 θεατές σε Αθήνα και Θεσσαλονίκη, συνεχίζεται για δεύτερη χρονιά στο θέατρο Αλίκη. Η σκηνοθεσία είναι του Κωνσταντίνου Μαρκουλάκη και πρωταγωνιστούν ο Χρήστος Χατζηπαναγιώτης, η Βίκυ Σταυροπούλου, ο Φάνης Μουρατίδης, η Μαρία Κωνσταντάκη και ο Αντώνης Λουδάρος.**

**Η ιστορία: Ο Βικτόρ (Φάνης Μουρατίδης) περιμένει το πρώτο του παιδί. Η αδερφή του Ελιζαμπέτ (Βίκυ Σταυροπούλου) και ο άντρας της Πιερ (Χρήστος Χατζηπαναγιώτης) τον καλούν στο σπίτι τους για δείπνο μαζί με τη σύζυγό του Άννα (Μαρία Κωνσταντάκη) και τον παιδικό τους φίλο Κλοντ (Αντώνης Λουδάρος). Κι ενώ περιμένουν την ως συνήθως αργοπορημένη Άννα και κουβεντιάζουν περί ανέμων και υδάτων, κάποια στιγμή η κουβέντα στρέφεται γύρω από το μωρό και ο Βικτόρ τους αποκαλύπτει ότι είναι αγόρι! Όταν τον ρωτούν ποιο όνομα έχει διαλέξει για να δώσει στο παιδί, η απάντησή του θα αναστατώσει την παρέα και θα προκαλέσει μια σειρά από αλυσιδωτές ανεξέλεγκτες αντιδράσεις που θα φέρουν το απόλυτο χάος! Μυστικά που ήταν καλά κρυμμένα για χρόνια αποκαλύπτονται. Ψέματα που «προστάτευαν» σχέσεις και φιλίες έρχονται στο φως. Και επιβεβαιώνεται το μότο του έργου: ένα παιδί φέρνει την ευτυχία. Αλλά το όνομα που θα του δώσεις... μπορεί να φέρει μεγάλους μπελάδες.**

**Η κωμωδία «Για όνομα...» είναι μια από τις μεγαλύτερες θεατρικές επιτυχίες στη Γαλλία και υποψήφια για έξι βραβεία Molière. Την ίδια τεράστια επιτυχία γνώρισε και η κινηματογραφική της μεταφορά που ξεπέρασε διεθνώς τα 2,5 εκατομμύρια εισιτήρια. Η παράσταση ανέβηκε για πρώτη φορά στην Ελλάδα από τα Αθηναϊκά Θέατρα τη θεατρική σεζόν 2015-16 ενθουσιάζοντας κοινό και κριτικούς.**

**ΠΡΩΤΑΓΩΝΙΣΤΟΥΝ: Χρήστος Χατζηπαναγιώτης, Βίκυ Σταυροπούλου, Φάνης Μουρατίδης, Μαρία Κωνσταντάκη και ο Αντώνης Λουδάρος**

**Συντελεστές: Μετάφραση: Θοδωρής Πετρόπουλος, Σκηνοθεσία: Κωνσταντίνος Μαρκουλάκης, Σκηνικά-Κοστούμια: Αθανασία Σμαραγδή, Μουσική σύνθεση: Γιάννης Χριστοδουλόπουλος, Φωτισμοί: Νίκος Βλασόπουλος, Βοηθός Σκηνοθέτη: Έλενα Σκουλά, Βοηθοί σκηνογράφου: Γιώργος Θεοδοσίου, Αλεξάνδρα Καψή**



